作者:溫庭筠
標題:菩薩蠻
內容:小山重疊金明滅，鬢雲欲度香腮雪。懶起畫蛾眉，照花前後鏡，花面交相映。新帖繡羅襦，雙雙金鷓鴣。水精簾裡頗黎枕，暖香惹夢鴛鴦錦。江上柳如煙，藕絲秋色淺，人勝參差剪。雙鬢隔香紅，玉釵頭上風。蕊黃無限當山額，宿妝隱笑紗窗隔。相見牡丹時，翠釵金作股，釵上蝶雙舞。心事竟誰知，月明花滿枝。翠翹金縷雙鸂鶒，水文細起春池碧。池上海棠梨，繡衫遮笑靨，煙草黏飛蝶。青瑣對芳菲，玉關音信稀。杏花含露團香雪，綠楊陌上多離別。燈在月朧明，玉鉤褰翠幕，妝淺舊眉薄。春夢正關情，鏡中蟬鬢輕。玉樓明月長相憶，柳絲嫋娜春無力。門外草萋萋，畫羅金翡翠，香燭銷成淚。花落子規啼，綠窗殘夢迷。鳳凰相對盤金縷，牡丹一夜經微雨。明鏡照新妝，畫樓相望久，闌外垂絲柳。音信不歸來，社前雙燕回。牡丹花謝鶯聲歇，綠楊滿院中庭月。相憶夢難成，翠鈿金壓臉，寂寞香閨掩。人遠淚闌幹，燕飛春又殘。滿宮明月梨花白，故人萬裡關山隔。金雁一雙飛，小園芳草綠，家住越溪曲。楊柳色依依，燕歸君不歸。寶函鈿雀金鸂鶒，沈香閣上吳山碧。楊柳又如絲，畫樓音信斷，芳草江南岸。鸞鏡與花枝，此情誰得知。南園滿地堆輕絮，愁聞一霎清明雨。雨後卻斜陽，無言勻睡臉，枕上屏山掩。時節欲黃昏，無憀獨倚門。夜來皓月才當午，重簾悄悄無人語。深處麝煙長，當年還自惜，往事那堪憶。花露月明殘，錦衾知曉寒。雨晴夜合玲瓏日，萬枝香嫋紅絲拂。閑夢憶金堂，繡簾垂s4zy，眉黛遠山綠。春水渡溪橋，憑闌魂欲消。竹風輕動庭除冷，珠簾月上玲瓏影。山枕隱濃妝，兩蛾愁黛淺，故國吳宮遠。春恨正關情，畫樓殘點聲。玉纖彈處真珠落，流多暗濕鉛華薄。春露浥朝花，風流心上物，本為風流出。看取薄情人，羅衣無此痕。